Тайвань рейтингы

Performance Ranking of Scientific Papers for World Universities (NTU Ranking, Тайвань рейтингы) ― күләм, фәнни хеҙмәттәр импакты, уларҙың йоғонтоһо һәм эш һөҙөмтәләре буйынса классификацияланған юғары уҡыу йорттарының глобаль рейтингы. Ул 2007—2011 йылдарҙа Тайвандең юғары белем биреүҙе баһалау һәм аккредитация буйынса советы (HEEACT)http://www.heeact.edu.tw/mp.asp?mp=2  тарафынан баҫтырыла, ә 2012 йылдан уны Тайвань Милли университеты сығара. Унда фәнни мәҡәләләрҙең импакт-факторын анализлау һәм классификациялауҙың библиометрик методикаһы ҡулланыла. Дөйөм рейтингтан тыш, ун дүрт дисциплина һәм фәндең алты өлкәһе буйынса иң яҡшы университеттар исемлегенә баҫылып сыға .

Рейтин 2007 йылда тәҡдим ителә. Классификацияның тәүге методологияһы университеттың медицина мәктәптәренә өҫтөнлөк бирә. 2008 йылда HEEACT «Ялан рейтингын» баҫтыра башлай, ул фәндең алты өлкәһен үҙ эсенә ала: ауыл хужалығы һәм тирә-яҡ мөхит тураһындағы фәндәр (AGE), клиник медицина (MED), инженерия, иҫәпләүҙәр һәм технологиялар (ENG), тормош тураһындағы фәндәр (LIFE), тәбиғи фәндәр (SCI) һәм социаль фәндәр (SOC).

2010 йылда HEEACT фән һәм технологиялар өлкәһендә төрлө предмет рейтингтарын баҫтыра башланы. Фән өлкәһендә физика, химия, математика һәм ер тураһында фән бар. Технологиялар өлкәһе электротехника, информатика, машиналар эшләү, химик инженерия (шул иҫәптән энергия һәм яғыулыҡ), материалдар өйрәнеү һәм гражданлыҡ ҡоролошона (шул иҫәптән экологик инженерия) бүленә.

2012 йылда HEEACT рейтинг һөҙөмтәләре буйынса фекерҙәр айырымлығы сәбәпле проектта ҡатнашыуын туҡтата. Тайвань етәкселеге, Тайвань хөкүмәт артабан Тайвандең юғары белем биреүҙе баһалау һәм аккредитация буйынса советына ярҙам итмәйәсәген белдерә.

2012 йылдан донъя университеттарының фәнни хеҙмәттәре һөҙөмтәләре өсөн рейтингты Тайвань Милли университеты баҫтыра, шулай уҡ ул NTU рейтингы булараҡ билдәлеhttp://nturanking.lis.ntu.edu.tw/ .

Рәсәй университеттары араһынан 2020 йылда рейтингта иң юғары позицияны М. В. Ломоносов исемендәге Мәскәү дәүләт университеты биләй (260-сы урын).

 Рейтинг баһалауы 
Австралия тикшеренеүселәре раҫлауынса, 2007 йылда HEEACT төҙөгән донъя университеттарының фәнни хеҙмәттәре рейтингы университеттарҙың әлеге донъя рейтингтарына файҙалы өҫтәмә булып тора, сөнки уның ысулы ҡәтғи, һөҙөмтәләре ышаныслыMoodie, G. (2008), Taiwan addition sums up science rank.(Retrieved Aug 6, 2009). Ҡытайҙың Фәнни һәм техник мәғлүмәт институтының өлкән ғилми хеҙмәткәре Ву И-шань белдереүенсә, HEEACT рейтингы ―ул ҡасан да булһа күргән классификацияның иң яҡшы системаһы. Уның аңлатыуынса, был рейтинг университетарҙың оҙайлы һәм ҡыҫҡа ваҡытлы һөҙөмтәлелеген иҫәпкә ала. Был ике күрһәткесте берләштереү новаторлыҡ идеяһы булып тораhttp://www.sciencenet.cn/m/user_content.aspx?id=219367 . Ричард Холмс University Ranking Watch-ҡа: «Әлбиттә, Шанхай рейтингы башҡа рейтингтар менән бәйләнешен күрһәтә (АҠШ университеттарын һайлап алыу нигеҙендә), Тайвандең HEEACT рейтингы бер ни тиклем яҡшыраҡ эшләй»Holmes, R. (2009), Is There a q Factor in University Ranking?(Retrieved Aug 5, 2009). Торонто университетының тикшеренеүҙәр буйынса вице-президенты, профессор Пол Янг билдәләүенсә, «HEEACT рейтингтары сағыштырмаса яңы, мөһим һәм тикшеренеүҙәрҙең һаны һәм сифаты буйынса методологик яҡтан ышаныслы күрһәткес булып тора»Stephens, L. (2009), UofT first in Canada in international rankings for research. (Retrieved Aug 5, 2009). Тайвань Милли университетының академик мәсьәләләр буйынса деканы Чан Бин-Хуан, «HEEACT 2009 йылда үткәргән донъя университеттары рейтингы һөҙөмтәләре объектив мәғлүмәттәргә нигеҙләнгән», тип белдерәKao, Y.L. (2009), NTU ranks 26th in Webometrics Ranking of World Universities(Retrieved Aug 5, 2009).

 Иҫкәрмәләр 

 Һылтанмалар 
 Официальный сайт

Категория:Университеттарҙың рейтингы